इंदौर क्लॉथ मार्केट सहकारी बैंक में महिला संचालक निर्विरोध निर्वाचित
इंदौर क्लाथ मार्केट को-ऑपरेटिव बैंक के पांच वर्षीय चुनाव की प्रक्रिया के तीसरे दिन नाम वापसी के दिन एक महिला संचालक निर्विरोध निर्वाचित हो गई। अब 14 संचालकों के लिए 25 प्रत्याशी मैदान में हैं। उधर, एक मात्र एकता पैनल ने प्रचार अभियान तेज कर दिया। बैंक के 15 हजार से अधिक सदस्य हैं।
कलेक्टोरेट में जारी चुनाव प्रक्रिया में सोमवार को सहायक आयुक्त सहकारिता व निर्वाचन अधिकारी सुरेश सांवले के समक्ष नाम वापसी हुई। इसमें 37 में से 11 उम्मीदवारों ने नाम वापस ले लिया, जिससे अब 25 उम्मीदवार मैदान में हैं। कुल 15 संचालकों के चुनाव होना थे, जिसमें अनुसूचित जाति वर्ग से दो महिला उम्मीदवारों में एक ने नाम वापस ले लिया। इससे दूसरी उम्मीदवार व वर्तमान बोर्ड की संचालक रुक्मणी मदनलाल रावल निर्विरोध निर्वाचित हो गईं। अब 14 संचालकों के लिए चुनाव होंगे। इनमें 13 सामान्य वर्ग के लिए 22 उम्मीदवार व एक सामान्य महिला वर्ग के पद के लिए तीन उम्मीदवार मैदान में हैं।
महिला वर्ग के लिए दो स्वतंत्र प्रत्याशी मैदान में
चुनाव में एक मात्र एकता पैनल मैदान में है। इसके संचालक हंसराज जैन व गोविंद मालू के मुताबिक पैनल में सामान्य वर्ग के 13 पद के लिए 10 वर्तमान संचालक व तीन नए उम्मीदवार मैदान में हैं। सामान्य महिला वर्ग के लिए पैनल में एक उम्मीदवार मैदान में हैं। शेष स्वतंत्र प्रत्याशी हैं। इस तरह सामान्य वर्ग के 13 पदों के लिए 8 स्वतंत्र उम्मीदवार व महिला वर्ग के लिए दो स्वतंत्र उम्मीदवार मैदान में हैं।
bho_Deva hin_Deva hin_Deva hin_Deva hin_Deva